V okviru cilja 4 (olajšanje dostopa do boljšega in varnejšega zdravstvenega varstva za državljane Unije) so se iz programa financirali:

V okviru cilja 3 (prispevanje k inovativnim, učinkovitim in vzdržnim zdravstvenim sistemom) se je začelo izvajati več ukrepov. Med njimi so prostovoljno sodelovanje med nacionalnimi organi držav članic za določanje cen in povračilo stroškov na področju določanja cen farmacevtskih izdelkov (znano kot sodelovanje EURIPID), druga faza informacijske in komunikacijske kampanje za novo uredbo o medicinskih pripomočkih ter srečanja skupine strokovnjakov EU, ki se ukvarja z učinkovitimi načini vlaganja v zdravstvo in skupno oceno medicinskih pripomočkov.

V okviru cilja 1 (promocija zdravja, preprečevanje bolezni in ustvarjanje spodbudnega okolja za zdrav način življenja) je bilo financiranih pet projektov, pri čemer je skupni prispevek EU znašal 6,8 milijona EUR za podporo dobrim praksam pri promociji zdravja in preprečevanju nenalezljivih bolezni, da bi se zmanjšale neenakosti v zdravju in razširila celostna oskrba.

Letni delovni program za leto 2018 je zaznamoval sploh prvi razpis za projekte, da bi se podprlo izvajanje obstoječih dobrih praks, opredeljenih in potrjenih na podlagi meril, ki jih je odobrila usmerjevalna skupina za spodbujanje zdravja, preprečevanje bolezni in upravljanje nenalezljivih bolezni.

V delovnem dokumentu služb Komisije, priloženem temu poročilu, so predstavljeni ključni ukrepi, sofinancirani v okviru programa, za katere so bili rezultati dani na voljo v letu 2018, skupaj s tabelami, v katerih so navedene vse sofinancirane dejavnosti in pogodbe. Vključuje tudi informacije o ukrepih, izvedenih v okviru glavnih tematskih prednostnih nalog iz predhodnih letnih delovnih programov, katerih rezultati so bili prav tako dani na voljo leta 2018.

V tem poročilu je obravnavano izvajanje letnega delovnega programa za leto 2018 v okviru tretjega zdravstvenega programa za obdobje 2014–2020 (v nadaljnjem besedilu: program). V členu 13(1) uredbe o programu je navedeno, da mora Evropska komisija odboru zdravstvenega programa poročati o izvajanju vseh ukrepov, ki se financirajo v okviru programa, ter obveščati Evropski parlament in Svet. S tem poročilom, ki vsebuje informacije o proračunu za leto 2018 in načinu njegove porabe, naj bi se izpolnila druga zahteva.

·projekt Orpha Codes, namenjen razširitvi kodiranja za označevanje redkih bolezni v nacionalnih sistemih zdravstvenih informacij in povračil stroškov;

·upravljanje 23 obstoječih evropskih referenčnih mrež in ustanovitev nove evropske referenčne mreže, eUROGEN, ter

·nadaljnje delovanje mreže Orphanet, ki povezuje nacionalne skupine iz celotne EU, da zbirajo, potrjujejo in razširjajo ključne informacije o redkih boleznih, do leta 2021.

Komisija in Izvajalska agencija za potrošnike, zdravje, kmetijstvo in hrano (Chafea) zagotavljata širšo objavo rezultatov programa z ustreznimi komunikacijskimi dejavnostmi in dejavnostmi razširjanja. Države članice in tretje države, ki sodelujejo v programu, so pozvane tudi k razširjanju rezultatov sofinanciranih ukrepov in iskanju sinergij z drugimi programi financiranja EU. Te promocijske dejavnosti so vključevale organizacijo osmih informativnih dnevov, namenjenih promociji možnosti financiranja, ki so na voljo v okviru letnega delovnega programa za leto 2018, v sodelovanju z mrežo nacionalnih kontaktnih točk.

Hkrati s temi pobudami je Komisija pristojna za spremljanje izvajanja tretjega zdravstvenega programa. Agencija Chafea in GD za zdravje in varnost hrane (GD SANTE) sta prispevala k študiji zbiranja podatkov, ki je vključevala preučitev dokumentacije o 70 ukrepih (tehnična poročila, načrti trajnostnosti, ocene itd.), da bi se pregledali in izluščili ustrezni podatki za osnovno analizo in modeliranje učinkov. Ta študija je bila podlaga za odločitev Komisije o prihodnjih ukrepih EU na področju zdravja v večletnem finančnem okviru za obdobje 2021–2027 .





GLAVNI DOSEŽKI LETA

V letnem delovnem programu za leto 2018 so širše obravnavani štirje specifični cilji zdravstvenega programa.

V okviru cilja 1 (promocija zdravja, preprečevanje bolezni in ustvarjanje spodbudnega okolja za zdrav način življenja) je agencija Chafea objavila tri razpise za projekte v zvezi z izvajanjem dobrih praks pri promociji zdravja, preprečevanju nenalezljivih bolezni in razširitvi celostne oskrbe.

Prvi razpis se je nanašal na izvajanje obstoječih dobrih praks, ki so jih opredelile države članice, potrjene pa so bile v skladu z merili, ki jih je odobrila usmerjevalna skupina za spodbujanje zdravja, preprečevanje bolezni in upravljanje nenalezljivih bolezni.

Sofinancirala so se nepovratna sredstva za dva projekta, in sicer za podporo pri prenosu dobrih praks ter pomoč pri njihovem razširjanju na nacionalni in evropski ravni. Te prakse so spadale na področja promocije zdravja, preprečevanja nenalezljivih bolezni in zmanjšanja neenakosti v zdravju.

1.Namen projekta #Stay Healthy – Cardiovascular Risk Prevention (YOUNG50) je, da se italijanski vzorčni presejalni program CARDIO 50 za aktivno preprečevanje pri 50-letnikih, ki se šteje za dobro prakso, prenese v Litvo, Romunijo in Luksemburg. Pričakuje se, da bo z zgodnjim odkrivanjem, obravnavo dejavnikov tveganja in nadaljnjim spremljanjem koristil vsem, ki so deležni svetovanja, ter bo izboljšal njihov način življenja ali zdravstvene parametre. Zagotovljena so bila finančna sredstva EU v višini 983 255 EUR.

2.Namen projekta modela evropske telesne dejavnosti na recept (EUPAP) je, da se švedski model telesne dejavnosti na recept, ki velja za dobro prakso, prenese še v deset drugih držav EU. Finančna sredstva EU so znašala 1 346 154 EUR.

Drugi razpis je bil osredotočen na celostno oskrbo, namen predlaganih ukrepov pa je bil pomagati zdravstvenim organom pri reformi njihovih zdravstvenih sistemov. Zastavljeni cilj je bil pomagati lokalnim in regionalnim zdravstvenim organom pri razvoju potrebne zmogljivosti za uvedbo celostne oskrbe na podlagi glavnih načel zasnove in s tem povezanih gradnikov, ki jih je na tem področju opredelila strokovna skupina za ocenjevanje uspešnosti zdravstvenih sistemov . Financirana sta bila naslednja projekta:

1.z dokazi podprte smernice za razširitev celostne oskrbe v Evropi (VIGOUR) . Projekt, ki temelji na konzorciju 15 upravičencev iz devetih držav EU in Združenega kraljestva, je prejel finančna sredstva EU v višini 1 827 608 EUR;

2.individualiziran prenos znanja in dostop do prilagojenih, z dokazi podprtih sredstev na področju celostne oskrbe (SCIROCCO Exchange) . V okviru projekta se preučuje pripravljenost lokalnih okolij na sprejetje celostne oskrbe, pri čemer se uporablja spletno orodje za samoocenjevanje SCIROCCO, ki pomaga pri razumevanju lokalnih potreb in razlogov za prenos načina celostne oskrbe. To bo podlaga za oblikovanje prilagojenega pristopa s krepitvijo zmogljivosti ter individualizirano pomoč nacionalnim in regionalnim zdravstvenim in socialnovarstvenim organom. Projekt, ki temelji na konzorciju 14 upravičencev iz osmih držav EU in Združenega kraljestva, je prejel finančna sredstva EU v višini 1 508 988 EUR.

Tretji razpis je bil osredotočen na prehrano, da bi se prenos pobud za promocijo polnozrnatih žit razširil na zainteresirane države.

Namen evropskega ukrepa v zvezi s partnerstvi za polnozrnata žita (WholEUGrain) je olajšati prenos danskega modela dobre prakse za partnerstvo za polnozrnata žita in spodbujati zdravje z zdravo prehrano. Projekt bo z oblikovanjem javno-zasebnih partnerstev za polnozrnata žita na ravni države pomagal preprečevati bolezni, zmanjšati neenakosti in vzpostaviti spodbudna okolja za zdrav način življenja. Združuje pet partnerjev iz štirih držav in je prejel finančna sredstva EU v višini 855 410 EUR.

Agencija Chafea je na podlagi pogodbe o storitvah v okviru istega cilja začela izvajati še druge dejavnosti, povezane z zmanjšanjem škodljivih posledic uživanja alkohola, da bi se podprlo izvajanje dobrih praks, vključno s tistimi, ki so jih države EU opredelile v okviru skupnega ukrepa za zmanjšanje škodljivih posledic uživanja alkohola (2014–2016). Prav tako je vodila več študij za podporo izvajanju zakonodaje EU o tobačnih izdelkih.

V okviru cilja 2 (zaščita državljanov Unije pred resnimi čezmejnimi nevarnostmi za zdravje) se je v državah EU in drugih državah, ki sodelujejo v programu, začel izvajati skupni ukrep SHARP. Namen skupnega ukrepa je izboljšati pripravljenost v EU za spoprijemanje z resnimi čezmejnimi nevarnostmi za zdravje in podpreti izvajanje Mednarodnega zdravstvenega pravilnika. Drug namen je pospešiti izvajanje zakonodaje EU o resnih čezmejnih nevarnostih za zdravje. Skupni ukrep vključuje 26 pridruženih partnerjev, 33 povezanih subjektov in devet sodelujočih partnerjev v 30 državah (24 držav EU, tri članice EGP/Efte in tri države evropskega sosedstva). Prejel je prispevek EU v višini 7,9 milijona EUR.